Odborná konferencia 
Komunikačné stratégie pre knižnice

1. ÚČASTNÍCI ZPC:

•	PhDr. Mária Žitňanská – sekcia Vedecká knižnica, CVTI SR, anglický jazyk

2. ZAHRANIČNÁ PRACOVNÁ CESTA:

MIESTO: Praha, 
TERMÍN A TRVANIE:  25. – 26. február  2014
ÚČEL CESTY: účasť na odbornej konferencii

ÚČASTNÍCI ZA CVTI SR, KTORÝM SA ÚČASŤ HRADÍ 100% Z PROJEKTU NISPEZ:

•	odborný garant Špecifického cieľa 1 projektu NISPEZ – PhDr. Mária Žitňanská,

3. RÁMCOVÝ PROGRAM POBYTU:

25. 2. 2014          	16.10 hod. 			odchod z Bratislavy
                              	20.21 hod. 	                      	príchod do Prahy 

26. 2 . 2014	      	10.00 – 15.00 hod.		odborný program
			17.39 hod.			odchod z Prahy
			22.00 hod.			príchod do Bratislavy

4. STRUČNÝ PRIEBEH ROKOVANÍ:

10:00 Otvorenie: Dr. Berthold Franke, riaditeľ  Goethe-Institutu v Praze, Dr. Roman Giebisch, predseda Svazu knihovníků a informačních pracovníků ČR
10:00 Právo na e-čtení / Mag. Gerald Leitner, člen Výkonného výboru EBLIDA, vedúci  pracovnej skupiny Kampaň za e-čtení, člen Řídícího výboru IFLA a predseda stálého výboru  sekce Řízení knihovnických sdružení, konateľ Svazu knihoven Rakouska
11:00 Komunikace mezi knihovnami a politikou -  strategie náhody, nebo systematické propojení? /Klaus-Peter Böttger, prezident EBLIDA, člen Poradního sboru Německého svazu knihoven,riaditeľ Městské knihovny Essen.
12:45 Mé oblíbené místo v Norimberku: koncept komunikacie Mestskej knižnice  Norimberk/Elisabeth Sträter, riaditeľka Městské knihovny při Vzdělávacím kampusu v Norimberku
13:45 Když má knihovna problém/RnDr. Tomáš Řehák, ředitel Městské knihovny v Praze, člen Ústřední knihovnické rady ČR Lenka Hanzlíková, tisková mluvčí Městské knihovny v Praze
O PODUJATÍ:

Pri príležitosti stretnutia Výkonného výboru EBLIDA (European Bureau of Library, Information and Documentation Associations) v Prahe, zväzu zastrešujúceho európske knižnice, bola usporiadaná v  stredu 26. 02. 2014 s Goethe-Institutom a Zväzom knihovníkov  a informačných pracovníkov (SKIP) Českej  republiky,  odborná konferencia na tému „Komunikačné stratégie pre knižnice.“

Konferenciu otvoril Dr. Berthold Franke, riaditeľ Goethe-Institutu v Prahe, ktorý  vo svojej úvodnej reči poukázal nielen na bohatú tradíciu  spolupráce so SKIPom, ale po svojom príchode z Bruselu skonštatoval,  že je viac vnímavý voči európskej dimenzii chápania otázok, ktoré v súčasnej dobe stoja pred knižnicami.

Prezentácia, ktorú predniesol Mag. Gerald Leitner, člen vedenia IFLA a EBLIDA, konateľ Zväzu knižníc Rakúska, The right to e-read (Právo na e-čítanie) bola výzvou pre knižnice, ktoré by mali venovať náležitú pozornosť objasneniu neistej právnej situácie vo vzťahu k prístupu k e-knihám v knižniciach. Knižnice sa za posledných 20 rokov zmenili,  menili sa technológie, mení sa knižný trh,  boom knižných veľtrhov, na jednej strane fascinácia knihami, kniha síce  prežije, ale v inej forme. V tejto súvislosti je preto potrebné objasniť si za akých zákonných podmienok trh s e-knihami bude fungovať,  čo  si väčššina politikov, knihovníkov ani širokej verejnosti v súčasnej dobe neuvedomuje.
Nie sme majiteľmi kníh, ale kupujeme si len prístup. Prvé podpisujeme licenčnú zmluvu. Málokto si licečné zmluby podrobne prečíta. Treba mať na pamäti, že podmienky licencie sa môžu kedykoľvek meniť. Zvyčajne sú pre používateľa veľmi nevýhodne zostavené/skoncipované E- kniha sa nedá požičať,  nedá sa zdediť,  nedá sa predať,  žiadne sociálnej akcie pri e-knihe nie sú možné. Mnohí si to neuvedomujú, ale sú to  koncerny, ktoré určujú, čo sa môže a nemôže s knihami robiť. 
Z vonkajšieho pohľadu to vyzerá tak, akoby sa tlačená kniha od e-knihy líšila iba formou. Z právneho hľadiska je však značný rozdiel v tom, či si kúpime knihu tlačenú alebo elektronickú. Tlačená kniha sa stáva majetkom kupujúceho, v prípade e-knihy získavame iba licenciu, umožňujúcu prístup k nej. Podľa v súčasnosti platného autorského práva sú knižnice oprávnené získavať a požičiavať tlačené knihy. Na elektronické médiá typu e-knihy sa však táto úprava nevzťahuje.
Leitner varoval: „Nemôže to predsa fungovať tak, že vydavatelia rozhodujú o ponuke vo verejných knižniciach a nie knižnice samé verejnou zákazkou.“ Preto sa treba pozrieť na to, čo s knižnicami bude v najbližšej budúcnosti – hlavná výzva je tranformácia trhu s informáciámi, zatiaľ e-knihy sú  síce percentuálne malý segment, ale čo sa stane, ak to bude podstane vyššie? Musíme byť na to pripravení a nezaspať dobu. Dnes je e-kniha dodatok, existuje tlačená v e-forme???, zatial málo len v e-formate, ale budúcnosť bude uplne iná. Politika nákupu kníh nie je určovaná knižnicami a používateľmi, ale o tom rozhodujú nakladatelia. Európskí občania majú právo na čitanie a to by malo riešiť moderné autorské právo.
EBLIDA navrhla základné dokumenty v súvislosti s právom na elektronické čítanie, ale dokumenty sú málo. Treba lobovať verejne a dať na vedomie, že sa to týka všetkých. Právne povedomie v tejto oblasti  je veľmi nízke.
Na základe týchto súvislostí založila EBLIDA pracovnú skupinu a začala v roku 2014 celoeurópsku informačnú kampaň The right to e-read (Právo na e-čítanie). EBLIDA vyzýva knižnice v Európe, aby spoločne bojovali za moderné autorské právo, ktoré by povoľovalo právo na nákup, požičiavanie a čítanie e-kníh v knižniciach.
Vrchol kampane je naplánovaný na Svetový deň knihy a autorských práv: 23. apríla 2014, keď sa k tejto problematike uskutočnia vo všetkých 28 členských štátoch Európskej únie tlačové konferencie. Okrem toho v rámci kampane obdržia členovia Európskeho parlamentu a národných vlád pohľadnice objasňujúce naliehavosť legislatívnych zmien. 
Druhá prezentácia  s názvom Komunikácia medzi knižnicami a politikou -  stratégia náhody alebo systematické prepojenie?  Klaus-Peter Böttger, prezident EBLIDA, člen Poradného zboru Nemeckého zväzu knižníc, riaditeľ Mestskej knižnice v Essene v nej poukázal na to, prečo je potrebné komunikovať s politikmi, aké úlohy sú s touto komunikáciou spojené. 
Nie je to len otázka riaditeľa knižnice, ale je potrebné využiť každú príležitosť, to znamená na tejto komunikácii je potrebné systematicky pracovať.  V  priebehu štúdia sme pripravení, máme backgraund a príležitosť je potrebné využiť. Aj politici chcú rozhodovať kompetetne, ak majú tento záujem, majú   mať  k dispozícii aj kompetentné informácie. Budovanie pozitívneho obrazu knižníc je veľmi dôležité, mnohí politici nevedia ako vyzerá knižnica, veľmi málo politikov je používateľmi knižníc. Je otázka, kedy je vhodné poinformovať v diskusii o knižnici. Kultúrne inštitúcie sa snažia zaujať pozornosť, ale je dôležité kedy sa pripojiť, vedieť, aké je hlavné kultúrne a politické smerovanie. Zásadné/strategické otázky je potrebné riešiť v kuloároch.
Tretí príspevok bol na tému „Moje obľúbené miesto v Norimbergu“: koncept komunikácie Mestskej knižnice v Norimbergu. Riaditeľka Mestskej knižnice pri Vzdelávacom kampuse v Norimbergu Elisabeth Sträterová v ňom predstavila komunikačný koncept tejto nedávno (v roku 2012) otvorenej knižnice.
Aby sa podarilo knižnicu už v predstihu dostať do trvalého povedomia norimberskej verejnosti i politiky, bol vypracovaný komunikačný koncept spojený s ústrednou značkou. Služby knižnice je potrebné premietnuť do jadra značky, slovami vyjadrená značka má budúcnost, obrazkové vyjadrenie nie je otázkou budúcnosti.
Na záver konferencie v prednáške s názvom „Keď má knižnica problém“ predstavil Tomáš Řehák, riaditeľ Mestskej knižnice v Prahe, člen Ústrednej knihovníckej rady ČR problémy, s ktorými sa české knižnice v súčasnosti najčastejšie stretávajú, a to je vyčíslenie hodnoty knižnice. Jeho príspevok doplnila Lenka Hanzlíková, tlačová hovorkyňa Mestskej knižnice v Prahe, ktorá poukázala na to, aká dôležitá je argumentácia voči politikom, ktorí len ťažko dávajú do súvisu všetky hodnoty, ktoré knižnica vytvára a ďajú sa finančne len ťažko vyčísliť.

5. ODPORÚČANÉ ZÁVERY A VÝZNAM ÚČASTI:

Konferencie sa zúčastnilo viac ako 100 návštevníkov,  hlavne českých knižníc, zo Slovenska tam boli len zástupca Univerzitnej knižnice v Bratislave, CVTI SR, a Goetheho Inštitútu v Bratislave. Ťažiskom boli komunikačné stratégie, čo je v súčasnosti veľmi aktuálna téma v súvislosti s pripravovaným dokumentom Stratégie rozvoja slovenského knihovníctva na nasledujúce roky. Téma konferencie bola určená  predovšetkým odborným pracovníkom knižníc všetkých typov, pri ktorých je predpoklad, že budú prichádzať do kontaktu s e- verziami publikovaných dokumentov, zabezpečovaním elektronických informačných zdrojov pre knižnice.  V tejto súvislosti je predovšetkým potrebné objasniť si, za akých zákonných podmienok trh s e-knihami, e-zdrojmi  bude fungovať a aká je budúcnosť prístupu k nim.

6. PREHĽAD PRINESENEJ DOKUMENTÁCIE A MIESTO JEJ ULOŽENIA:

Aktuálne postrehy z konferencie a  prednášky sú zverejnené na  http://www.skipcr.cz/. Vzhľadom na aktuálnosť tém,  informácie z podujatia budú publikované formou článkov a kompletného textu výzvy v Bulletine Slovenskej asociácie knižníc, v časopise ITLib Informačné  technológie a knižnice,  text výzvy kampane „Právo na e-čítanie“ bude zverejnený aj  na portáli InfoLib a v časopise Knižnica, ako aj prostredníctvom všetkých dostupných knihovníckých médií. 

7. OSOBITNE VYHODNOTENÝ OČAKÁVANÝ PRÍNOS ZPC:

Ak dáme vydavateľom pokoj, prespíme našu šancu,“ bolo vyjadrenie p.  Leitnera, člena vedenia IFLA a EBLIDA,  ktorý sa snažil poukázať nato, že v Európskej únii už prebiehajú konzultácie o autorskom práve, ktoré nútia zväz EBLIDA konať a dať najavo pozíciu knižníc, a preto je potrebné aj na Slovensku  sa týmto zaoberať.
Z právneho hľadiska je však značný rozdiel v tom, či si kúpime knihu tlačenú alebo elektronickú. Tlačená kniha sa stáva majetkom kupujúceho, v prípade e-knihy získavame iba licenciu, umožňujúcu prístup k nej. Podľa v súčasnosti platného autorského práva sú knižnice oprávnené získavať a požičiavať knihy. Na elektronické médiá typu e-knihy sa však táto úprava nevzťahuje. Toto všetko si preba uvedomiť a v tejto súvislosti venovať právnej forme prístupu k informáciám v elektronickej a digitálnej forme  aj u nás naležitú pozornosť. Je potrebné pripojiť sa k tejto diskusii na úrovni Európskej únie.

8. SPÔSOB ZVEREJNENIA VÝSLEDKOV ZPC, PRENOS ZÍSKANÝCH INFORMÁCIÍ:

Táto správa zo ZPC bude zverejnená na intranete CVTI SR v sekcii správ zo služobných ciest ako aj na webovej stránke Ministerstva školstva, vedy, výskumu a športu SR http://www.minedu.sk/.   

SÚHLASÍM SO ZVEREJNENÍM SPRÁVY NA INTERNETE

SPRÁVU VYPRACOVALA: PhDr. Mária Žitňanská

Bratislava  28.  02. 2014

Podpis účastníka služobnej cesty:

•	PhDr. Mária Žitňanská ...............................................

Správu schválil: 

•	prof. RNDr. Ján Turňa, CSc.  ........................................................